[{"text_idx": "#000000", "text": "FOTOD. Speedest 2022: palju osalejaid ja isiklikud rekordid"}, {"text_idx": "#000002", "text": "Eesti pikima ajalooga kiirendusvo\u0303istlus Speedest saab ja\u0308rjekordse rohelise linnukese tabelisse to\u0303mmata, sest 2022. aasta vo\u0303istlus on U\u0308lenurme lennuva\u0308ljal edukalt peetud."}, {"text_idx": "#000003", "text": "Ko\u0303igis klassides so\u0303ideti kolm vooru ajaso\u0303ite, ning Street B arvestuses sai elliminaatori puu koostada lausa TOP 32 vo\u0303istlejaile. Eriti hea meel on korraliku huvi vastu mo\u0303lemas juuniorklassis. Pikalt virelenud JR/Bracket on sel hooajal pidevalt 6-7 osalejaga ja JR/dragstereid ka\u0308ib siin vo\u0303istlemas ka va\u0308lisriikidest."}, {"text_idx": "#000004", "text": "Kui kehtivad Eesti rekordid olid seoses suhteliselt libeda rajaga juba eos puutumatutes kaugustes, siis isiklikke tippmarke suudeti saavutada ku\u0308ll. Olgu na\u0308itena toodud Ivo Soldan, kes oma Audi 200-l on alla 10 sekundilist aega pu\u0308u\u0308dnud juba aastaid. Elliminaatoris so\u0303idetud 9,76 @ 242 km/h tegid Ivost ilmselt ko\u0303ige rahulolevama kaotaja kogu vo\u0303istlusel. Va\u0308hemalt sama ro\u0303o\u0303mus oli ka Soomest pa\u0308rit pereema Marjo-Riina Kallio, kes Bike Bracket klassis saavutas oma elu esimese etapivo\u0303idu just Speedestil. Kokku viisid va\u0308lisvo\u0303istlejad vo\u0303idukarika koju kolmes klassis."}, {"text_idx": "#000005", "text": "Kiirendusooaeg ja\u0308tkub augusti lo\u0303pus EDRA Finalsiga, kuid enne veel on otseso\u0303itmise huvilistel vo\u0303imalik osa vo\u0303tta No Boost Racing-u korraldatavast ametliku ajavo\u0303tuga testipa\u0308evast, mille ta\u0308psema info leiab u\u0308rituse Facebooki lehelt."}, {"text_idx": "#000008", "text": "Ja\u0308a\u0308rajaso\u0303idu Eesti karikavo\u0303istlused ja\u0308tkuvad Viljandi ja\u0308rvel"}, {"text_idx": "#000010", "text": "Superkrossi karikasari ja\u0308tkus Taali rajal"}, {"text_idx": "#000013", "text": "Na\u0308dalavahetus autospordis: so\u0303idetakse Otepa\u0308a\u0308 talveralli ja toimub palju muudki"}]